Sprendimas netenka galios 2025-02-04:

                    Pakruojo rajono savivaldybės taryba, Sprendimas
                
Nr. T-3,
2025-01-30,
paskelbta TAR 2025-02-03, i. k. 2025-01617                
Dėl Priėmimo į Pakruojo rajono savivaldybės bendrojo ugdymo mokyklas ir ikimokyklinio ugdymo mokyklas mokytis pagal priešmokyklinio ugdymo ir bendrojo ugdymo programas tvarkos aprašo patvirtinimo

Suvestinė redakcija nuo 2023-02-07 iki 2025-02-03

Sprendimas paskelbtas: TAR 2018-04-09, i. k. 2018-05676



PAKRUOJO RAJONO SAVIVALDYBĖS TARYBA

SPRENDIMAS
DĖL PRIĖMIMO Į PAKRUOJO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO

2018 m. kovo 29 d. Nr. T-64
Pakruojis


Vadovaudamasi Lietuvos Respublikos švietimo įstatymo 29 straipsnio 2 dalimi, Lietuvos Respublikos vietos savivaldos įstatymo 18 straipsnio 1 dalimi ir Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų patvirtinimo“, Pakruojo rajono savivaldybės taryba nusprendžia:
.	Patvirtinti Priėmimo į Pakruojo rajono savivaldybės bendrojo ugdymo mokyklas tvarkos aprašą (pridedama).
.	Pripažinti netekusiu galios Pakruojo rajono savivaldybės tarybos 2017 m. kovo 30 d. sprendimą Nr. T-68 „Dėl Priėmimo į Pakruojo rajono savivaldybės bendrojo ugdymo mokyklas tvarkos aprašo patvirtinimo“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras 							   Saulius Gegieckas

PATVIRTINTA
Pakruojo rajono savivaldybės tarybos
2018 m. kovo 29 d. sprendimu Nr. T-64



 SKYRIUS


. Priėmimo į Pakruojo rajono savivaldybės bendrojo ugdymo mokyklas tvarkos aprašas reglamentuoja mokinių priėmimą į mokyklas, kurių steigėja yra Pakruojo rajono savivaldybės taryba, ugdytis pagal pradinio, pagrindinio ir vidurinio ugdymo programas ir vaikų priėmimą ugdytis pagal priešmokyklinio ugdymo programas.
. Asmenys į mokyklas mokytis pagal bendrojo ugdymo programas priimami vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi pagal bendrojo ugdymo programas tvarkos aprašas); mokytis pagal priešmokyklinio ugdymo programą – vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.
. Asmenys, pageidaujantys ugdytis bendrojo ugdymo mokykloje, pateikia šiuos dokumentus:
. prašymą (už vaiką iki 14 metų amžiaus prašymą pateikia vienas iš tėvų (globėjų), 14–16 metų amžiaus asmuo pateikia vieno iš tėvų (globėjų) raštišką sutikimą);
. asmens tapatybę patvirtinantį dokumentą;
. vaiko sveikatos patikrinimo pažymą;
. įgyto išsilavinimo pažymėjimą, mokymosi pasiekimų pažymėjimą arba pažymą apie mokymosi pasiekimus (asmenys, priimami ugdytis į 2–12 klasę);
. Pedagoginės psichologinės tarnybos ar Švietimo pagalbos tarnybos pažymą dėl nustatyto intelekto sutrikimo (asmenys, priimami ugdytis į  Linkuvos specialiąją mokyklą).
. Dokumentų priėmimas pradedamas po to, kai Pakruojo rajono savivaldybės taryba nustato mokykloms mokinių skaičių ir klasių skaičių, priešmokyklinio ugdymo grupių skaičių ir vaikų skaičių grupėse. Dokumentų priėmimo laiką kasmet nustato Pakruojo rajono savivaldybės taryba. Prašymai dėl priėmimo mokytis į pradinio ugdymo 1 klasę priimami nuo kiekvienų kalendorinių metų vasario 1 dienos.
Punkto pakeitimai:
Nr. T-13,
2023-02-02,
paskelbta TAR 2023-02-06, i. k. 2023-02177            

. Dokumentus priima mokykla, kurioje asmuo pageidauja ugdytis.
. Dokumentai registruojami Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl dokumentų tvarkymo ir apskaitos taisyklių patvirtinimo“ , nustatyta tvarka.
. Asmenys, dėl įgimtų ar įgytų sutrikimų turintys specialiųjų ugdymosi poreikių, priimami į arčiausiai savo gyvenamosios vietos esančią mokyklą, vykdančią bendrojo ugdymo programas ir jas pritaikančią šiems mokiniams.
. Priėmimą vykdo mokyklos direktorius ir priėmimo komisija. Į mokyklą priimtų   asmenų paskirstymo į klases tvarką ir kriterijus nustato mokyklos vadovas. Aktualiems priėmimo į savivaldybių bendrojo ugdymo mokyklas tvarkos apraše nenumatytiems atvejams nagrinėti sudaroma Priėmimo į savivaldybės bendrojo ugdymo mokyklas tvarkos apraše nenumatytų atvejų komisija iš mokyklų savininko teises ir pareigas įgyvendinančios institucijos ir mokyklų atstovų. Komisijos sudėtį ir jos darbo reglamentą tvirtina mokyklų savininko teises ir pareigas įgyvendinanti institucija.
Punkto pakeitimai:
Nr. T-163,
2020-06-25,
paskelbta TAR 2020-06-26, i. k. 2020-14111            

 SKYRIUS


. Į bendrojo ugdymo mokyklą mokytis pagal priešmokyklinio ugdymo programą, pradinio ugdymo programą, pagrindinio ugdymo programos pirmąją ir antrąją dalis pirmumo teise priimami toje mokyklose mokytis pageidaujantys asmenys, gyvenantys mokyklai priskirtoje aptarnavimo teritorijoje. Į likusias laisvas vietas klasėse (grupėse) gali būti priimti asmenys, negyvenantys mokyklos aptarnavimo teritorijoje: pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių, mokykloje jau besimokančių mokinių broliai (įbroliai) ir seserys (įseserės) ir arčiausiai mokyklos gyvenantys asmenys.
Punkto pakeitimai:
Nr. T-163,
2020-06-25,
paskelbta TAR 2020-06-26, i. k. 2020-14111            

. Užsieniečių ir Lietuvos Respublikos piliečių, atvykusių į Lietuvos Respubliką ar grįžusių gyventi ir dirbti Lietuvos Respublikoje, vaikai ir suaugusieji, nemokantys lietuvių kalbos, į mokyklą mokytis priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. 1800 „Dėl  Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose grupėse tvarkos aprašo patvirtinimo“.
. Jei per mokslo metus į mokyklą atvyksta asmuo, gyvenantis jos aptarnaujamoje teritorijoje ir joje nėra vietų, jis priimamas į klasę ar grupę vadovaujantis Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 25.7 punktu arba siunčiamas į artimiausią tą pačią programą vykdančią mokyklą.

 SKYRIUS


. Bendrojo ugdymo mokyklą mokytis pagal vidurinio ugdymo programą asmenys renkasi patys. Į mokyklą pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą. jei norinčiųjų yra daugiau nei laisvų mokymosi vietų, pirmiausia priimami asmenys, gyvenantys savivaldybės, kurioje yra mokykla, teritorijoje, atsižvelgiant į jų  pageidavimą tęsti dalykų, dalykų modulių, kurių buvo pradėję moktis pagal pagrindinio ugdymo programos antrąją dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus).
. Jei yra pavojus, kad mokykla neįvykdys Mokyklų, vykdančių formaliojo švietimo programas, tinklo kūrimo taisyklių 26.8 punkto reikalavimų, priimant prašymus asmenys įspėjami, kad apsispręstų dėl kitos mokyklos pasirinkimo tuo atveju, jei pageidaujamoje mokykloje nebus sukomplektuota vienuolikta klasė.

 SKYRIUS


. Į Linkuvos specialiąją mokyklą priimami ugdytis asmenys iš visos Lietuvos Respublikos teritorijos, kuriems nustatyta:
. nežymus, vidutinis, žymus, labai žymus ar nepatikslintas intelekto sutrikimas;
. kompleksinė negalia, kurios derinyje yra nežymus, vidutinis, žymus, labai žymus ar nepatikslintas intelekto sutrikimas;
. nežymus ir vidutinis intelekto sutrikimas ir elgesio ar (ir) emocijų sutrikimas (nerimo spektro sutrikimas, nuotaikos spektro sutrikimas).

 SKYRIUS


. Pakruojo „Žemynos“ pagrindinė mokykla gali vykdyti pagrindinio ugdymo pirmosios dalies suaugusiųjų ugdymą.
. Pakruojo „Atžalyno“ gimnazija gali vykdyti pagrindinio ugdymo antrosios dalies suaugusiųjų ugdymą bei suaugusiųjų vidurinio ugdymo programų įgyvendinimą.
. Suaugusiųjų mokymui parinkti būdai bei forma įteisinami mokyklos direktoriaus įsakymu. 
_____________________


Pakeitimai:

1.

                    Pakruojo rajono savivaldybės taryba, Sprendimas
                
Nr. T-163,
2020-06-25,
paskelbta TAR 2020-06-26, i. k. 2020-14111                
Dėl Pakruojo rajono savivaldybės tarybos 2018 m. kovo 29 d. sprendimo Nr. T-64 „Dėl Priėmimo į Pakruojo rajono savivaldybės bendrojo ugdymo mokyklas tvarkos aprašo patvirtinimo“ pakeitimo

2.

                    Pakruojo rajono savivaldybės taryba, Sprendimas
                
Nr. T-13,
2023-02-02,
paskelbta TAR 2023-02-06, i. k. 2023-02177                
Dėl Pakruojo rajono savivaldybės tarybos 2018 m. kovo 29 d. sprendimo Nr. T-64 „Dėl Priėmimo į Pakruojo rajono savivaldybės bendrojo ugdymo mokyklas tvarkos aprašo patvirtinimo“ pakeitimo

